Professor Jonathan Jansen, rektor van die Universiteit van die Vrystaat, het in vandeesweek se episode van MySchool Dream School SA vir die leerders ’n paar waardevolle lesse geleer. En nie net oor DNS wat hy in sy lewenswetenskappe-les met hulle behandel het nie!
Hy het aan die einde van die les ’n paar lewenswyshede met die klas gedeel.
Oudpresident Nelson Mandela het gesê: “Onderwys is die kragtigste werktuig om die wêreld te verander." Maar dit is ook die kragtigste manier waarmee jy jouself kan verander.